Valmieras Drāmas teātris

Valmieras Drāmas teātris ir vienīgais profesionālais teātris Valmierā. 1923. gads tiek uzskatīts par teātra dibināšanas gadu, kad sākās regulāras profesionāla teātra izrādes, teātri atbalstīja Valmieras pilsētas valde.

Pēc Otrā pasaules kara teātri nosauca par Leona Paegles Valsts Valmieras drāmas teātri un to vadīja Pēteris Lūcis.Buklets "Valmiera", izdots apgādā "Jumava", 2005 Nozīmīgas izrādes Valmieras teātrī iestudējuši režisori Oļģerts Kroders, Māra Ķimele, Valentīns Maculēvičs.

Kopš 1999. gada teātrī notiek Rūdolfa Blaumaņa teātra festivāls, ko rīko reizi trijos līdz piecos gados. Šobrīd festivāls ir pāraudzis jaunā kvalitātē, mainīts nosaukums "Valmieras vasaras teātra festivāls", festivālu atbalsta Valmieras pašvaldība.

2025. gadā teātris tika atjaunots.

 Vēsture 

 Pirmsākumi 
Profesionāla teātra veidošanās meklējama 1885. gadā. Tā pirmsākumi meklējami Valmieras Latviešu biedrības nama teātra izrādēs 19. gadsimta beigās.

Tagadējā Valmieras Drāmas teātra ēka celta kā Latviešu biedrības nams blakus Sv. Sīmaņa baznīcai.Stikāns G. 2012. Vēsture. http://www.valmiera.lv/zina/par-valmieru/vesture . Resurss apskatīts 2015. gada 10. aprīlī. 1885. gadā tam uzcēla piebūvi ar skatuvi un zāli, kurā 1905. gadā uzveda Rūdolfa Blaumaņa lugas "Indrāni" un "Ugunī". Izrādēs autors pats spēlējis galvenās lomas.Valmieras Drāmas teātris. 2015. Vēsture. http://vdt.lv/lv/teatris/vesture. Resurss apskatīts 2015. gada 10. aprīlī.Valmieras Drāmas teātris. 2011. Valmieras teātra vēsture. https://www.youtube.com/watch?v=HlBcij2iQdk . Resurss apskatīts 2015. gada 10. aprīlī.

Latvijas SPR laikā likvidētajā Latviešu biedrības namā Valmieras apriņķa Izglītības nodaļa režisora Jāņa Zariņa vadībā ierīkoja strādnieku teātri, kura atklāšanā 1919. gada 29. martā tika izrādīta Emīla Verhārena aģitējošā drāma “Ausmā”. Pēc lielinieku padzīšanas 1919. gada 22. maijā teātris savu darbību pārtrauca.Kalnačs J. 2005. Valmiera. Rīga, Jumava, 36.lpp. Latvijas valsts arhīvs. 2015. Valmieras Drāmas teātris. http://www.archiv.org.lv/index.php?id=9009&kods=300110194&vien=2. Resurss apskatīts 2015. gada 10. aprīlī.Tišheizere E. 2013. Personīgā dzīve uz teātra vēstures fona. http://www.eliesma.lv/personiga-dzive-uz-teatra-vestures-fona . Resurss apskatīts 2015. gada 10. aprīlī.

 Profesionālā teātra izveide 
1923. gadā sāka darboties pirmais profesionālais Valmieras teātris. Aktieris, režisors un teātra kritiķis Frīdrihs Dombrovskis-Dumbrājs paralēli darbam kultūras namā "Ziemeļblāzma"Rudene I. 2015. CD "Ziemeļblāzmas gids". http://www.rcb.lv/files/Databases/Ziemelblazma/Ziemelblazmas_gids_1886_1927.pdf. Resurss apskatīts 2015. gada 10. aprīlī. izveidoja pirmo aktieru trupu Valmierā.

1926. gada beigās teātri savā ziņā pārņēma atjaunotā Latviešu biedrība, nosaucot to par Valmieras Latviešu biedrības teātri. 1929. gadā Valmieras, Valkas un Rūjienas aktieru trupas apvienojās un izveidoja "Ziemeļlatvijas teātra biedrību".Latvijas valsts arhīvs. 2015. Biedrība Ziemeļlatvijas teātris. http://www.archiv.org.lv/index3.php?id=9009&kods=500001660&vien=1 . Resurss apskatīts 2015. gada 10. aprīlī. Šajā laikā Valmieras teātrī darbojās 10-12 profesionāli aktieri.Klauverts S. 1978. Teātri Latvijā 1933.-1973. http://zagarins.net/jg/jg118/JG118_TEATRIS.htm . Resurss apskatīts 2015. gada 10. aprīlī.
1930. gadā Valmieras teātri pārdēvēja par Ziemeļlatvijas teātri, kas izrādes sāka 1930. gada 5. oktobrī ar Aspazijas lugu "Torņa cēlājs". Pirmizrādes spēlēja vispirms Valmierā un pēc tam Cēsīs, Rūjienā un Valkā. No 1932. gada teātra vadītājs bija Alfrēds Zommers, no 1935. gada Žanis Veinbergs (Vīnkalns).

Pēc Latvijas okupācijas 1940. gadā Ziemeļlatvijas teātri likvidēja un izveidoja Strādnieku arodbiedrības pašdarbības teātri. Vācu okupācijas laikā 1941.-1944. gadā to pārdēvēja par Valmieras teātri.Latvijas Nacionālais arhīvs. 2007. Fonda kartīte. http://www.arhivi.gov.lv/vvl/webcfr/fond.php?p_sakums=0&kods=-999994406&db_id=1. Resurss apskatīts 2015. gada 10. aprīlī. 1943. gadā pirmo lugu Valmieras teātrī iestudēja Pēteris Lūcis (1907—1991).

 Valsts Valmieras drāmas teātris 
Pēc Otrā pasaules kara Valmieras vecpilsētā bija saglabājusies vien slimnīcas ēka, viesnīca un teātris, kurā 1944. gadā ar Raiņa izrādi "Pūt' vējiņi" darbu sāka LPSR Valsts Valmieras drāmas teātris. Galvenais režisors bija Žanis Vīnkalns. 1948. gadā apvienoja Valsts Latgales drāmas teātri un Valsts Valmieras drāmas teātri, par galveno režisori iecēla Annu Lāci. Līdz 1953. gadam teātris bija padots LPSR MP Mākslas lietu pārvaldei. 1953. gadā apvienoja Jelgavas un Valmieras Valsts drāmas teātrus, izveidojot Leona Paegles Valsts drāmas teātri LPSR Kultūras ministrijas pārraudzībā. 1957. gadā to nosauca par Leona Paegles Valsts Valmieras drāmas teātri, par teātra režisoru iecēla Pēteri Lūci. Teātra trupai 1961. gadā pievienojās aktieri no Daugavpils teātra, un 1964. gadā teātrī ieradās režisors Oļģerts Kroders no Liepājas teātra.

Pēc 1969. gada, kad teātrī kā režisore sāka strādāt Annas Lācis mazmeita Māra Ķimele, Valmieras teātris kļuva par nozīmīgu latviešu modernās režijas centru. 1972. gadā teātrī O. Kroders iestudēja Šekspīra traģēdiju "Hamlets". 1974. gadā Valmierā pēc Maskavas teātra institūta beigšanas ieradās Valentīns Maculēvičs. 1975. gadā M. Ķimeles režijā iestudēja sengrieķu traģēdiju "Mēdeja", ko izrādīja Sv. Sīmaņa baznīcas telpās.

1985. gadā par teātra direktoru kļuva Pēteris Sūcis, kura vadībā uzsāka teātra ēkas pārbūvi, 1987. gadā nojauca veco teātra ēku, izrāžu mēģinājumi notika Vaidavas Kultūras namā, bet izrādes uz dažādām skatuvēm.

1988. gadā Valentīna Maculeviča vadībā iestudēja Raiņa lugu "Daugava", kuras laikā pirmo reizi skanēja Mārtiņa Brauna dziesma "Saule, Pērkons, Daugava". 1990. gadā no teātra aizgāja Māra Ķimele un Valentīns Maculevičs.

 Valmieras Drāmas teātris 
1991. gada 8. martā teātris ieguva Valmieras Drāmas teātra nosaukumu.Latvijas Vēstnesis. 2015. Lēmums Nr. 73. http://m.likumi.lv/doc.php?id=65771 . Resurss apskatīts 2015. gada 10. aprīlī. Teātrī sāka darboties režisori Felikss Deičs un Varis Brasla.

1994. gadā teātris atsāka darbu pārbūvētajās telpās. Pēc F. Deiča iestudējuma Čehova darbam "Ivanovs" teātrī atgriezās klasiskā dramaturģija. 1996. gada nogalē notika pirmā izrāde Lielajā zālē, tomēr 1997. gadā jaunās teātra ēkas būvdarbus apstādināja.Kozule E. 2003. 15 gados Valmieras teātra rekonstrukcijā izlietoti 2,8 miljoni latu. http://www.building.lv/2-zinas/43426-15-gados-valmieras-teatra-rekonstrukcija-izlietoti-28-miljoni-latu . Resurss apskatīts 2015. gada 10. aprīlī.

Kopš 1999. gada reizi trijos līdz piecos gados teātrī notika Rūdolfa Blaumaņa teātra mākslas festivāls, kas ir veltīts Blaumaņa un viņa laikabiedru, 20. gadsimta sākuma dramaturgu daiļrades aktualizēšanai.Valmieras Drāmas teātris. 2015. R.Blaumaņa teātra festivāls. http://vdt.lv/lv/teatris/r-blaumana-teatra-festivals . Resurss apskatīts 2015. gada 10. aprīlī.

2002. gadā teātrī atgriezās režisors Oļģerts Kroders un iestudēja savas klasiskās izrādes, piemēram, "Marija Sjuarte", "Hamlets", "Idiots", "Karalis Līrs".

2004. gadā pabeidza jaunās teātra ēkas celtniecību. 2006. gadā par teātra direktori kļuva tā laika literārās daļas vadītāja Evita Sniedze, teātrī darbu sāka režisori Mārtiņš Eihe, Viesturs Meikšāns, Reinis Suhanovs un Jānis Znotiņš. 2012. gadā mira teātra galvenais režisors Oļģerts Kroders. 2013. gadā teātris svinēja dibināšanas 90. gadadienu.

2015. gadā Valmieras teātrī darbojās 30 štata un 15 ārštata aktieri un dažādu paaudžu režisori — Felikss Deičs, Varis Brasla, Mārtiņš Eihe, Indra Roga, Reinis Suhanovs, Jānis Znotiņš, Inese Mičule, Viesturs Meikšāns, Elmārs Seņkovs u.c. Teātris regulāri saņēma nominācijas un laureātu titulus Latvijas teātru Gada balvas ceremonijā Spēlmaņu nakts un atzinību starptautiskos festivālos.

No 2017. gada līdz 2019. gadam teātra mākslinieciskā vadītāja bija Indra Roga.

 Teātrī iestudētās izrādes 

 Teātra trupa (2025) 

 Štata aktieri 

 Aksels Aizkalns
 Aigars Apinis
 Anna Nele Āboliņa
 Tomass Ralfs Ābolkalns
 Ieva Estere Barkāne
 Rūdis Bīviņš
 Gerda Embure
 Kārlis Freimanis
 Rihards Jakovels
 Artis Jančevskis
 Eduards Johansons
 Januss Johansons
 Ingus Kniploks
 Tālivaldis Lasmanis
 Mārtiņš Liepa
 Māra Mennika
 Elizabete Milta
 Kristaps Kristers Ozols
 Ilze Pukinska
 Ieva Puķe
 Skaidrīte Putniņa
 Inese Ramute
 Ģirts Rāviņš
 Klinta Reinholde
 Rihards Rudāks
 Sandis Runge
 Krišjānis Salmiņš
 Diāna Krista Stafecka
 Krišjānis Strods
 Baiba Valante
 Elīna Vāne
 Aigars Vilims
 Kārlis Dzintars Zahovskis

 Ārštata aktieri 

 Astra Baumane
 Regīna Devīte
 Ligita Dēvica
 Dace Everss
 Elīna Hanzena
 Ināra Ieviņa
 Lelde Māsēna
 Vizma Kalme
 Juris Laviņš
 Ivo Martinsons
 Agris Māsēns
 Mārtiņš Meiers
 Arnolds Osis
 Inese Pudža
 Māra Vīgante

 Režisori 

 Māra Ķimele
 Inese Mičule
 Indra Roga
 Reinis Suhanovs
 Toms Treinis
 Jānis Znotiņš

 Atsauces 

 Ārējās saites 
 Valmieras Drāmas teātris
 2015. gada decembrī Valmieras teātrī apbalvoti sezonas labākie mākslinieki
 Valmieras teātris izrades.lv

Kategorija:Valmiera
Valmieras Drāmas teātris